**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Առևտրի և ծառայությունների մասին» Հայաստանի Հանրապետության 2004 թվականի նոյեմբերի 24-ի ՀՕ-134-Ն օրենքի (այսուհետ` Օրենք) Օրենքի 2-րդ հոդվածը լրացնել նոր պարբերություններով․

«**Վաճառքի գին՝** մեկ միավոր ապրանքի կամ տվյալ ապրանքային խմբի վերջնական գինը, ներառյալ՝ ԱԱՀ և մնացած բոլոր հարկերը։

**Ապրանքի կամ տվյալ ապրանքային խմբի միավոր գին՝** վերջնական գին՝ ներառյալ ԱԱՀ և մնացած բոլոր հարկերը՝ մեկ կիլոգրամ, մեկ լիտր, մեկ մետր, մեկ քառակուսի մետր կամ մեկ խորանարդ մետր արտադրանքը կամ քանակի մեկ այլ միավոր, որը լայնորեն և սովորաբար օգտագործվում է կոնկրետ ապրանքայնի շուկայում։

**Զեղչ**` գումար, որի չափով նվազեցվում է գնորդին որոշակի ժամանակաշրջանում որոշակի քանակությամբ կամ արժեքով ապրանքի (աշխատանքի, ծառայության) վաճառքի (շուկայական) գինը:

**Բոնուս**` ապրանքի (աշխատանքի, ծառայության) իրացման պահին գնորդին տրամադրվող նյութական նվեր կամ քարտին կուտակվող պայմանական միավորներ, որոնք վաճառողի կողմից հրապարակված կանոններով և դեպքերում հանդիսանում են չափանիշ՝ հետագա գնումների ժամանակ սահմանված կարգով դրամական փոխհատուցում կամ որպես նվեր կամ զեղչ տրամադրելու համար։

**Նվեր՝** առևտրում այլընտրանքային խրախուսման միջոց է, որն արտահայտվում է նյութական կամ ոչ նյութական արժեքով՝ ապրանքի, աշխատանքի կամ ծառայության տեսքով։¦։

**Հոդված 2․** Օրենքի9-րդ հոդվածի 3-րդ մասից հանել «և գնապիտակի լրացման թվականը:» բառերը:

**Հոդված 3.** Օրենքը լրացնել 9․7-րդ,9․8-րդ, 9․9-րդ հոդվածներով․

**§Հոդված 9․7** Առևտրի և ծառայությունների ոլորտում զեղչերի և բոնուսների կիրառման առանձնահատկությունները

1. Զեղչերի կիրառման ժամկետները և զեղչի չափը սահմանում են համապատասխանաբար արտադրողը (ներմուծողը), մեծածախ վաճառողը և մանրածախ վաճառողը ինքնուրույն:

2. Յուրաքանչյուր զեղչված ապրանքատեսակի գնապիտակի վրա զետեղվում է ինչպես ապրանքի վերջնական գինը, այնպես էլ մինչև զեղչվելը ապրանքի մանրածախ գինը:

3․ Վաճառողը պարտավոր է մինչև զեղչվելը ապրանքի գնապիտակի վրա նշված` գործող գինը չեղարկել:

4․ Գնի իջեցումը չի համարվում զեղչ, եթե վաճառողը գնապիտակի վրա չի նշում մինչև զեղչվելը ապրանքի գինը։

5. Արգելվում է զեղչված ապրանքների վրա թերի, կեղծ կամ ոչ լիարժեք տվյալների նշումը:

6. Արգելվում է վաճառողի կողմից Զեղչված ապրանքները փոխանակման կամ ետ վերադարձման ենթակա չեն հայտարարության կիրառումը:

7․ Վաճառողը կարող է սահմանել տարբերակված զեղչ, նշելով զեղչի չափի միջակայքը, մասնավորապես 20 մինչև 50% կամ 30-ից մինչև 70% և այլն:

8. Սպառողը իրավունք ունի հետ վերադարձնել կամ փոխարինել զեղչերի ժամանակ ձեռք բերած (գնած) ապրանքը` իջեցված գնով:»:

**Հոդված 9․8․** Առևտրի և ծառայությունների ոլորտում կիրառվող զեղչերի և բոնուսների մասին իրազեկմանը ներկայացվող պահանջները

1․ Վաճառողը, ցուցանակի կամ զանգվածային տեղեկատվության այլ միջոցներով զեղչի կամ կիրառվող բոնուսի մասին տեղեկատվության հրապարակման ժամանակ նշվում է զեղչված կամ բոնուսի կիրառման շրջանակը և ժամկետը։

2․ Վաճառողը ապահովում է կիրառվող զեղչերի կամ բոնուսների կամ խրախուսման այլ միջոցների վերաբերյալ ընթեռնելի, ամբողջական և հավաստի տեղեկատվության հրապարակումը զանգվածային տեղեկատվության միջոցներով։

3․ Առևտրային զեղչերի կամ բոնուսներ կամ խրախուսման այլ միջոցների կիրառման ժամկետի ավարտի դեպքում վաճառողը պետք է միջոցներ ձեռնարկի զանգվածային տեղեկատվության միջոցներով դրանց վերաբերյալ հրապարակումը դադարեցնելու ուղղությամբ։

4․ Արգելվում է զեղչի գովազդում կամ իրացման ընթացքում զեղչված ապրանքների վրա թերի, կեղծ կամ ոչ լիարժեք տվյալների նշումը։

**Հոդված 9.9.** Վաճառողի կողմից զեղչի հայտարարման սահմանափակումներ:

1․ Արգելվում է վաճառողի կողմից զեղչի հայտարարման հետ կապված ցանկացած գործողություն, որը մոլորեցնում է սպառողին` վնասելով սպառողի տնտեսական և իրավական շահերը:

2․ Արգելվում է զեղչի գովազդում կամ իրացման ընթացքում զեղչված ապրանքների վրա թերի, կեղծ կամ ոչ լիարժեք տվյալների նշումը։

3․ Եթե վաճառողը զեղչի հայտարարման գովազդում կիրառում է «մինչև», «որոշ տեսականի», և այլ բառերը, ապա զեղչի չափը պետք է համամասնորեն բաժանված լինի վաճառվող ամբողջ քանակական ապրանքատեսականու վրա:

4․ Վաճառքում գտնվող զեղչված ապրանքների քանակը պետք է առնվազն 30%-ից պակաս չլինի:¦։

**Հոդված 4.** Օրենքի 17-րդ հոդվածի 1-ին մասում «7-րդ հոդվածի 3-րդ մասի» բառերից հետո լրացնել «9․7-րդ,9․8-րդ, 9․9-րդ հոդվածների» բառերը:

**Հոդված 5.** Սույն օրենքն ուժի մեջ է մտնում պաշտոնական հրապարակման օրվան հաջորդող օրը: